Ινδικά ομοσπονδιακά εδάφη

Τα Ομοσπονδιακά εδάφη της Ινδίας (, χίντι: केन्द्र-शासित प्रदेश) είναι μέρος της διοικητικής διαίρεσης στη Δημοκρατία της Ινδίας. Σε αντίθεση με τις πολιτείες της Ινδίας, οι οποίες έχουν τις δικές τους κυβερνήσεις, τα  ομοσπονδιακά εδάφη  διοικούνται, εν μέρει ή εν όλω, από την γενική κυβέρνηση της Ινδίας.

Επί του παρόντος υπάρχουν οκτώ τέτοιες περιοχές στην Ινδία,  οι νήσοι Ανταμάν και Νικομπάρ, το Τσαντίγκαρ, τα Ντάντρα και Ναγκάρ Χαβέλι και Νταμάν και Ντιού, το Δελχί, τα Τζαμού και Κασμίρ, το Λαντάχ, το Λακσαντγουίπ και το Πουντουτσέρι.

Το Τσαντίγκαρ είναι επίσης πρωτεύουσα του Παντζάμπ και της Χαρυάνας, δύο παραπλήσιων κρατιδίων στη βόρεια Ινδία. Το Τζαμού και Κασμίρ που ήταν πολιτεία το 2019 διασπάστηκε σε δύο ενωσιακές επικράτειες, καθώς η κυβέρνηση του Ναρέντρα Μόντι, επιθυμούσε την καλύτερη ενσωμάτωση της διαφιλονικούμενης περιοχής στην Ινδία, που αποτελεί περιοχή με πλειοψηφία μουσουλμάνων.

Ο πρόεδρος της Ινδίας διορίζει σε κάθε ομοσπονδιακό έδαφος διοικητή ή αναπληρωτή κυβερνήτη.Union Territories. Know India: National Portal of India  Πάντως, το Δελχί, το Πουντουτσέρι και το Τζαμού και Κασμίρ έχουν περισσότερη αυτονομία. Το Δελχί έχει διευρυνθεί και έχει ενσωματωθεί στην Περιοχή Εθνικής Πρωτεύουσας. Αυτές οι περιοχές έχουν κοινοβούλιο και υπουργικό συμβούλιο. Γενικά οι ενωσιακές επικράτειες έχουν ειδικό καθεστώς και δικαιώματα. Το Δελχί και το Πουντουτσέρι έχουν τοπική βουλή και πρωθυπουργό, ενώ οι δύο περιοχές και το Τζαμού και Κασμίρ εκπροσωπούνται και στον Οίκο των Κρατιδίων (Ράτζια Σάμπχα), την άνω βουλή της Ινδίας.

Η ύπαρξη των ομοσπονδιακών εδαφών έχει επικριθεί καθώς κάνουν την Ινδία ημιομοσπονδιακό κράτος, επειδή οι τοπικές και η εθνική κυβέρνηση έχουν δικούς τους τομείς νομοθεσίας. Μια περιοχή ανακηρύσσεται ομοσπονδιακό έδαφος προκειμένου να αποφευχθούν εντάσεις στο τρόπο διακυβέρνησης, για την διαφύλαξη των δικαιωμάτων των αυτοχθόνων και άλλους λόγους. Για ακόμη πιο αποτελεσματική διακυβέρνηση εάν κριθεί σκόπιμο ένα ομοσπονδιακό έδαφος μπορεί να αναβαθμιστεί σε πολιτεία.

Ομοσπονδιακά εδάφη 
ΌνομαΚωδικός ISOΚωδικός πινακίδων αυτοκινήτωνΠρωτεύουσαΜεγαλύτερη πόληΠληθυσμόςΈκταση(χλμ2)Επίσημη γλώσσαΆλλες επίσημες γλώσσεςΔελχίIN-DLDLΝέο Δελχί—16.787.9411.490ΧίντιΠαντζάμπι, ΟύρντουΛακσαντγουίπIN-LDLDΚαβαράττι64.47332ΑγγλικάΜαλαγιαλάμΛαντάχIN-LALAΛεχ290.49259.146ΛαντάχιΜπάλτιΝήσοι Ανταμάν και ΝικομπάρIN-ANANΠορτ Μπλαιρ380.5818.249Χίντι, Αγγλικά—Ντάντρα και Ναγκάρ Χαβέλι και Νταμάν και ΝτιούIN-DHDDΝταμάν243,247112Αγγλικά, Γκουτζαρατικά, Χίντι, Κονκάνι—ΠουντουτσέριIN-PYPYΠουντουτσέρι1.247.953492Αγγλικά, ΤαμίλΜαλαγιαλάμ, ΤελούγκουΤζαμού και ΚασμίρIN-JKJKΣρίναγκαρ (θερινή)Τζαμού (χειμερινή)Σρίναγκαρ12.541.302163.090ΟύρντουΝτόγκρι, ΚασμίριΤσαντίγκαρIN-CHCHΤσαντίγκαρ—1.055.450114Αγγλικά

 Δείτε επίσης 
 Διοικητικό σύστημα της Ινδίας
 Πολιτείες της Ινδίας

 Υποσημειώσεις 

 Παραπομπές 

Κατηγορία:Εδάφη
Κατηγορία:Διοικητικές διαιρέσεις της Ινδίας
Κατηγορία:Ομόσπονδες Πολιτείες Ινδίας